stanford-oval/wikipedia huggingface dataset:
גלנדייל (מיזורי)

| --- | --- |
 מדינה:  ארצות הברית ארצות הברית
 מדינה:  מיזורי מיזורי
 מחוז:  סנט לואיס
 שטח:  3.341604 קמ"ר
 גובה:  179 מטרים
 אוכלוסייה:  ‏
  ‑ בעיר:  6,176 (1 באפריל 2020)
 קואורדינטות:  38°35′35″N 90°23′03″W﻿ / ﻿38.5931°N 90.3842°W﻿ / 38.5931; -90.3842 
 אזור זמן:  UTC -6
 www.glendalemo.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גלנדייל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה גלנדייל(למפת מיזורי רגילה) ג'פרסון סיטי קנזס סיטי סנט לואיס ספרינגפילד סנט ג'וזף ג'ופלין אילינוי קנ. טנסי ארקנסו אוקלהומה קנזס נב. איווהגלנדייל(למפת מיזורי מוגדלת) ג'פרסון סיטי קנזס סיטי סנט לואיס ספרינגפילד סנט ג'וזף ג'ופלין אילינוי קנ. טנסי ארקנסו אוקלהומה קנזס נב. איווהגלנדייל  he tabBackground:;tabBorder:#aaa;defaultTab:0;
 
גלנדייל (באנגלית: Glendale) היא עיר במדינת מיזורי שבארצות הברית. זו קהילה קטנה בין שתי הערים הגדולות קירקווד וובסטר גרובס. דרכים חשובות לעיר הן דרך מנצ'סטר הסמוכה לגבול הצפוני שלה ומערב לוקווד כגבול הדרומי. העיר שולבה רשמית במדינת מיזורי בשנת 1916, אך קיבלה את שמה מתחנת גלנדייל, תחנה בתחנת הרכבת הפסיפית.
אוכלוסייה

בשנת 2010 היו בגלנדייל 5,925 תושבים 2,273 משקי בית ו-1,686 משפחות. 96.7% לבנים 0.7% אפרו-אמריקאים 0.9% אסייתים ו-0.4% אחרים.
אוכלוסייה > דמוגרפיה

| שנה | גודל אוכלוסייה |
| --- | --- |
1920: 749
1930: 1451
1940: 2526
1950: 4930
1960: 7048
1970: 6981
1980: 6035
1990: 5945
2000: 5767
2010: 5925
הערות שוליים

↑  אתר American FactFinder של לשכת מפקד האוכלוסין של ארצות הברית.
↑  City of Glendale Missouri, aboutstlouis.com
דנטיי ג'ונס

| --- | --- |

ג'ונס בשנת 2012
 לידה:  27 בדצמבר 1980 (בן 43) טרנטון, ניו ג'רזי, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  1, 7, 30, 31
 מכללה:  אוניברסיטת ראטגרס אוניברסיטת דיוק
 דראפט:  בחירה מספר 20, 2003 בוסטון סלטיקס
 קבוצות כשחקן
 2003–2007 2007–2008 2008 2008–2009 2009–2012 2012–2013 2013 2014–2015 2015 2015–2016 2016–2017:  ממפיס גריזליס סקרמנטו קינגס פורט ויין מאד אנטס דנוור נאגטס אינדיאנה פייסרס דאלאס מאבריקס אטלנטה הוקס פורט ויין מאד אנטס לוס אנג'לס קליפרס גרנד ראפידס דרייב קליבלנד קאבלירס
 הישגים כשחקן
 זכייה באליפות ה-NBA‏ (2016)
דנטיי לוואל ג'ונס (באנגלית: Dahntay Lavall Jones; נולד ב-27 בדצמבר 1980) הוא כדורסלן עבר אמריקאי, אשר שיחק בליגת ה-NBA בין השנים 2003–2017. לאורך הקריירה זכה פעם אחת באליפות ה-NBA כשחקן קליבלנד קאבלירס (ב-2016), ורשם ממוצעים כוללים של 5.4 נקודות ו-1.7 ריבאונדים למשחק.
נודע כשחקן הגנה מצטיין, ומנגד כשחקן בכל יכולות מוגבלות בהתקפה. בן דודו של כדורסלן העבר אל הרינגטון.
קריירת מכללות

ג'ונס נולד בעיר טרנטון שבניו ג'רזי, ובשנת 1998 החל ללמוד באוניברסיטת ראטגרס אשר בניו ברנזוויק הסמוכה. בשתי עונותיו בקבוצת הכדורסל של האוניברסיטה קלע 13.3 נקודות ואסף 4.3 ריבאונדים בממוצע למשחק. בשנת 2000 עבר לאוניברסיטת דיוק, על מנת לשחק תחת המאמן מייק ששבסקי, אולם נדרש ל"שנת צינון" מליגת המכללות בשל מעברו בין אוניברסיטאות במהלך לימודיו. בעונות 2002 ו-2003 שיתף פעולה ב"דיוק בלו דבילס" עם שחקני ה-NBA לעתיד קרלוס בוזר, מייק דאנליבי, ג'יי ויליאמס, כריס דוהון, ג'יי. ג'יי. רדיק ושלדן ויליאמס, וסייע לקבוצה להעפיל בשתי העונות לשלב שמינית גמר טורניר אליפות המכללות (NCAA Sweet Sixteen). בעונת 2002/2003 העמיד ממוצעים של 17.7 נקודות ו-5.5 ריבאונדים למשחק, ובסיומה נבחר הן לחמישיית העונה והן לחמישיית ההגנה של מחוז ACC.
קריירת משחק מקצועית

בדראפט ה-NBA‏ 2003 נבחר ג'ונס בבחירה ה-20 על ידי בוסטון סלטיקס, ומיד הועבר בטרייד לממפיס גריזליס. ב-3 עונותיו הראשונות בממפיס היה שותף לשלוש הופעותיה הראשונות אי פעם בפלייאוף ה-NBA, אולם מיעט לשחק ותרם 3.8 נקודות בממוצע למשחק בלבד. בעונתו הרביעית והאחרונה עם הגריזליס, 2006/2007, זכה לתפקיד גדול יותר בקבוצה, וקלע 7.5 נקודות בממוצע למשחק.
בקיץ 2007 חתם על חוזה בסקרמנטו קינגס, אך שוחרר ממנה כבר לאחר 25 משחקים. עד לסיום אותה עונה שיחק עבור פורט ויין מאד אנטס מליגת הפיתוח של ה-NBA.
לקראת עונת 2008/2009 חתם על חוזה בדנוור נאגטס, בה שימש לראשונה בקריירה כשחקן חמישייה קבוע, לצדם של צ'ונסי בילאפס, כרמלו אנתוני, קניון מרטין וננה. הנאגטס סיימו את העונה במקום השני באזור המערבי, עם מאזן 54–28, והעפילו לגמר המערב לראשונה מזה 24 שנים; בסדרת גמר המערב עצמה הודחה דנוור על ידי האלופה שבדרך, לוס אנג'לס לייקרס, בתוצאה 2–4.
ביולי 2009 חתם ג'ונס על חוזה ל-4 עונות באינדיאנה פייסרס. בעונת 2009/2010 קבע שיאי קריירה של 10.2 נקודות, 3.0 ריבאונדים ו-2.0 אסיסטים למשחק. בעונת 2011/2012 סייע לפייסרס להעפיל לחצי גמר האזור המזרחי, לראשונה מזה 7 שנים.
ביולי 2012, לאחר 3 עונות באינדיאנה, הועבר יחד עם דארן קוליסון לדאלאס מאבריקס, בתמורה ליאן מהינמי. לאחר 50 משחקים משחקים בדאלאס הועבר בטרייד נוסף לאטלנטה הוקס, בתמורה לאנתוני מורו.
בנובמבר 2014, לאחר שלא שיחק כלל בעונת 2013/2014, חזר לשחק עבור פורט ויין מאד אנטס מליגת הפיתוח.
בינואר 2015 חתם על חוזה עד לסיום עונת 2014/2015 בלוס אנג'לס קליפרס. בפלייאוף 2015 העפילה הקבוצה לחצי גמר האזור המערבי.
בדצמבר 2015 חתם על חוזה בקבוצת גרנד ראפידס דרייב מליגת הפיתוח, במדיה קלע 15.7 נקודות למשחק עד לסיום העונה.
באפריל 2016, ארבעה ימים לפני פתיחת פלייאוף 2016, חתם על חוזה בקליבלנד קאבלירס. לאורך הפלייאוף שותף ג'ונס ב-15 מתוך 21 משחקי קבוצתו, וסייע לה לזכות באליפות ה-NBA הראשונה בתולדותיה. ביולי 2016 שוחרר מהקאבלירס, אולם באפריל 2017 הוחתם מחדש לקראת פלייאוף 2017. בשחזור התמודדות סדרת הגמר משתי העונות הקודמות – קליבלנד מול גולדן סטייט – הפסידו הפעם הקאבלירס בתוצאה 1–4. בסיום אותה עונה פרש ג'ונס ממשחק, בגיל 36.
הערות שוליים

↑  הסטטיסטיקות של ג'ונס ב-NBA, באתר basketball-reference.com
↑  ג'ונס מעריץ את יכולות ההגנה של שון מריון, באתר dallasnews.com,‏ 17 בספטמבר 2012
↑  הסטטיסטיקות של ג'ונס בליגת המכללות, באתר sports-reference.com
↑  רשימת הנבחרים בדראפט 2003, באתר basketball-reference.com
↑  ג'ונס חותם על חוזה בדנוור, באתר הקבוצה, 30 ביולי 2008
↑  ג'ונס חותם על חוזה באינדיאנה, באתר ESPN,‏ 14 ביולי 2009
↑  ג'ונס וקוליסון נשלחים בטרייד לדאלאס, באתר bleacherreport.com,‏ 12 ביולי 2012
↑  ג'ונס נשלח בטרייד לאטלנטה, באתר bleacherreport.com,‏ 21 בפברואר 2013
↑  הסטטיסטיקות של ג'ונס בליגת הפיתוח, באתר basketball-reference.com
↑  ג'ונס חותם על חוזה בקליבלנד, באתר הקבוצה, 13 באפריל 2016
↑  ג'ונס חוזר לקליבלנד, באתר הקבוצה, 12 באפריל 2017
דווין קרטר

| --- | --- |

 לידה:  18 במרץ 2002 (בן 22) מיאמי, ארצות הברית 
 עמדה:  קלע 
 גובה:  1.91 מטרים
 מכללה:  אוניברסיטת קרוליינה הדרומית (2021–2022) פרובידנס קולג' (2022–2024)
 דראפט:  בחירה 13, 2024 סקרמנטו קינגס
 קבוצות כשחקן
 2024–:  סקרמנטו קינגס
 
דווין קרטר (באנגלית: Devin Carter; נולד ב-18 במרץ 2002) הוא כדורסלן אמריקאי המשחק בעמדות הרכז והקלע בסקרמנטו קינגס מליגת ה-NBA.
קריירת תיכון ומכללות

קרטר למד בתחילה בתיכון צ'רי קריק בגרינווד וילג', קולורדו, אך כעבור שנה עבר לאקדמיית דוראל שבפלורידה לאחר שמשפחתו עברה בעקבות אביו אנתוני, שמונה למאמן פיתוח השחקנים של מיאמי היט. עונתו האחרונה של קרטר נקטעה עקב פציעה בכתף, והוא נרשם לאקדמיית ברוסטר בוולפבורו, ניו המפשייר, לשנה נוספת לאחר שסיים את הלימודים. הוא דורג במקום ה-94 בכל ארצות הברית על ידי ESPN ובמהלך שנתו האחרונה בתיכון התחייב לשחק כדורסל מכללות באוניברסיטת קרוליינה הדרומית.
קרטר החל את קריירת המכללות שלו בעונת 2021/22, וב-30 משחקים העמיד ממוצעים של 9 נקודות ו-3.8 ריבאונדים למשחק. בסיום העונה הוא החליט לעבור ובאפריל 2022 חתם בפרובידנס קולג'.
בעונתו הראשונה במדי הפריארס רשם קרטר 13 נקודות, 4.9 ריבאונדים ו-2.5 אסיסטים בממוצע למשחק, ובעונה הבאה נבחר לשחקן המצטיין באזור ביג איסט ולחמישיית העונה לאחר שהעמיד ממוצעים של 19.7 נקודות, 8.7 ריבאונדים, 3.6 אסיסטים ו-1.8 חטיפות למשחק.
קריירה מקצועית

ב-26 ביוני 2024 נבחר קרטר במקום ה-13 בדראפט ה-NBA 2024 על ידי סקרמנטו קינגס.
חיים אישיים

קרטר הוא בנו של אנתוני קרטר (אנ'), כדורסלן עבר ששיחק במספר קבוצות ב-NBA וכיום משמש עוזר מאמן בממפיס גריזליס.
הערות שוליים

↑  Gamecock target, son of 13-year NBA veteran set to make his choice Friday, The State, ‏23 באפריל 2020
↑  After reclassifying to be a Gamecock, Carter showing potential as freshman, Rivals.com, ‏28 בינואר 2022
↑  פרופיל גיוס למכללות, באתר ESPN
↑  Gamecocks land commitment from high-scoring guard, Rivals.com, ‏24 באפריל 2020
1 2 3  סטטיסטיקות מכללות, באתר Sports-Reference.com
↑  More transfers: Devin Carter, Mike Green latest Gamecocks to enter portal, The State, ‏28 במרץ 2022
↑  Two transfers — South Carolina's Devin Carter and La Salle's Clifton Moore Jr. — commit to PC, The Providence Journal, ‏17 באפריל 2022
דיקן נאזו

דיקן מוזס נאזו (בצרפתית: Duckens Moses Nazon; נולד ב-7 באפריל 1994) הוא כדורגלן האיטי המשחק בקייסריספור בעמדת החלוץ.
קריירת מועדונים

נאזו התחיל את הקריירה שלו במחלקת הנוער של ואן, ממנה עבר ללוריאן. בגיל 19 הצטרף לרויה-נויון מהליגה הצרפתית הרביעית, ממנה עבר לאולימפיק סנט-קנטין. בגיל 21 חתם בלאוואל.
בספטמבר 2016 חתם בקרלה בלסטרס מהסופר ליג ההודי. ב-13 בינואר 2017 חתם בוולברהמפטון וונדררס עד לסיום העונה. ב-4 באוגוסט 2017 הושאל לקובנטרי סיטי עד לינואר 2018. יממה לאחר מכן, ערך את הופעת הבכורה שלו בקבוצה בניצחון 0-3 נגד נוטס קאונטי. שלושה ימים לאחר מכן, הבקיע את שער הבכורה שלו בקבוצה בניצחון 1-3 נגד בלקברן רוברס. בינואר 2018 הושאל לאולדהאם את'לטיק עד לסיום העונה, בה כבש 6 שערים ב-16 הופעות.
ב-14 ביוני 2018 נאזו חתם לשלוש שנים בסנט טרוידן מליגת העל הבלגית. בינואר 2019 נאזו הושאל לסנט מירן.
ביולי 2021, נאזו חתם בקווילי-רואן
קריירה בינלאומית

ב-5 במרץ 2014 נאזו ערך את הופעת הבכורה שלו בנבחרת האיטי בתיקו 0-0 נגד קוסובו, שהיה גם המשחק הרשמי הראשון בתולדות קוסובו.
נאזו נכלל בסגל הנבחרת לקראת גביע הזהב 2015. נאזו הבקיע את שני השערים היחידים של האיטי בטורניר, כאשר השער נגד פנמה היה שער הבכורה שלו בנבחרת.
דונרטים

| דונרטים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפי כיס
משפחה:: נמיות כיס
תת־משפחה:: דונרטים
סוגים
 4
שם מדעי
 Sminthopsinae ‏ארצ'ר, 1982

דונרטים (שם מדעי: Sminthopsinae - אטימולוגית "דמויי עכבר") היא תת-משפחה של טורפי כיס זעירים במשפחת נמיות כיס, הכוללת 4 סוגים ו-30 מינים. בתת-משפחה זאת כלולים מינים זעירים אשר דומים לעכברים, לעומת תת-משפחת הדסיורים הכוללת מינים גדולים יותר אשר דומים לנמיות, חולדות או סנאים. תת-משפחת הדונרטים  הוקמה בשנת 1982 והיא מחולקת לשני שבטים: שבט הדונרטים (Sminthopsini) ושבט הפלניגלים (Planigalini). הגדול בתת-המשפחה הוא ירבוע הכיס והקטן הוא פלניגל ארוך-זנב.
מאפיינים

סוגי הדונרטים חולקים ביניהם מספר קווי דמיון ברורים; הם בעלי ראש משולש וחרטום ארוך המותאם לנבירה בחול ובפסולת, ועיניים בולטות ושחורות המותאמות לראיית לילה. הפרווה הקצרה שלהם בצבעי אפרפר-חום חולי ומעניקה להם הסוואה בסביבת המחיה שלהם. רגליהם קטנטנות, וזנבם ארוך במיוחד ושעיר בקצהו. הדונרטים הם יונקים זעירים, מהקטנים שבכיסאים: טווח אורך גופם של המינים הוא 5–20 ס"מ וטווח משקלם 5–30 גרם. המינים בתת-המשפחת נכנסים לעיתים קרובות למצב של נמנום (Torpor), שהוא סוג של תרדמת זמנית אשר מאטה את קצב חילוף החומרים המהיר שלהם ובכך מאפשרת להם לחסוך באנרגיה בתקופות של מחסור במזון.
כל המינים בסוג הם פעילי לילה, אשר מתחילים לשוטט בחיפוש אחר מזון מיד עם רדת החשיכה. בשעות היום הם מנמנמים בתוך מחסה מוגן, לרוב בנקיקי סלעים, סדקים באדמה, או מחילה שנחפרה על ידם. תזונתם של הדונרטים מהחי, והם ניזונים בעיקר מסוגים מגוונים של חרקים. רובם המכריע של הדונרטים מצויים במידה זו או אחרת בסביבה מדברית צחיחה ובעלת שיחים נמוכים, אך יש מספר מינים המצויים באזורים טרופיים. האיום העיקרי לכל מיני הדונרטים נשקף מצד חתול הבית ושועל האדום שהובאו על ידי האדם ליבשת אוסטרליה.
מיון

שבט: דונרטים (Sminthopsini)
סוג: דונרט (Sminthopsis )
מין: דונרט קקדו (Sminthopsis bindi)
מין: דונרט קרפנטריה (Sminthopsis butleri)
מין: דונרט ג'וליה קריק (Sminthopsis douglasi)
מין: דונרט אי הקנגורו (Sminthopsis aitkeni)
מין: דונרט בויולנגר (Sminthopsis boullangerensis)
מין: דונרט פס-פנים (Sminthopsis macroura)
מין: דונרט אדום-לחי (Sminthopsis virginiae)
מין: דונרט אפור-בטן (Sminthopsis griseoventer)
מין: דונרט לבן-זנב (Sminthopsis granulipes)
מין: דונרט לבן-רגל (Sminthopsis leucopus)
מין: דונרט ערמוני (Sminthopsis archeri)
מין: דונרט מפויח (Sminthopsis fuliginosus)
מין: דונרט גילברט (Sminthopsis gilberti)
מין: דונרט דק-זנב (Sminthopsis murina)
מין: דונרט עב-זנב (Sminthopsis crassicaudata)
מין: דונרט ארוך-זנב גדול (Sminthopsis longicaudata)
מין: דונרט ארוך-זנב קטן (Sminthopsis dolichura)
מין: דונרט שעיר-רגל גדול (Sminthopsis hirtipes)
מין: דונרט שעיר-רגל זוטר (Sminthopsis youngsoni)
מין: דונרט אולדייה (Sminthopsis ooldea)
מין: דונרט הדיונה (Sminthopsis psammophila)
סוג: נינגאווי (Ningaui )
מין: נינגאווי פילברה (Ningawi timealeyi)
מין: נינגאווי וונגאי (Ningaui ridei)
מין: נינגאווי דרומי (Ningawi yvonneae)
סוג ומין יחיד: ירבוע הכיס (Antechinomys laniger)
שבט: פלניגלים (Planigalini)
סוג: פלניגל (Planigale )
מין: פלניגל מצוי (Planigale maculata)
מין: פלניגל צר-חוטם (Planigale tenuirostris)
מין: פלניגל ניו-גינאי (Planigale novaeguineae)
מין: פלניגל ג'יילס (Planigale gilesi)
מין: פלניגל ארוך-זנב (Planigale ingrami)
גסטון פאלבסקי

| --- | --- |

 לידה:  20 במרץ 1901 הרובע התשיעי של פריז, צרפת 
 פטירה:  3 בספטמבר 1984 (בגיל 83) Le Val-Saint-Germain, צרפת 
 מדינה:  צרפת 
 מקום קבורה:  בית הקברות פאסי 
 השכלה:  ווסטר קולג', אוקספורד  המכון למדע המדינה פריז  בית ספר הלובר  סורבון  Lycée Michelet, Vanves 
 תפקיד:  נשיא (1979–1984)  member of the Consitutional council (מרץ 1965–מרץ 1974)  שגריר  חבר האספה הלאומית הצרפתית 
 מפלגה:  אספת העם הצרפתי 
 בן או בת זוג:  Helen Violette de Talleyrand-Périgord (20 במרץ 1969–?) 
 פרסים והוקרה:  הצלב הגדול במסדר איזבלה הקתולית (1964)  אביר הצלב הגדול של מסדר ההצטיינות של הרפובליקה האיטלקית  חבר מסדר השחרור  צלב המלחמה 1939-1945  צלב גדול של לגיון הכבוד 
 
גַסטוֹן פַּלֶבְסְקִי (בצרפתית: Gaston Palewski;‏ 20 במרץ 1901 – 3 בספטמבר 1984) היה פוליטיקאי צרפתי. מקורב של שארל דה גול במהלך מלחמת העולם השנייה ואחריה. הוא ידוע גם כמאהב של הסופרת האנגלייה ננסי מיטפורד, ומופיע בצורה בדיונית בשניים מהרומנים שלה.
ביוגרפיה

פאלבסקי נולד בפריז למשפחה יהודית, בן לתעשיין מוריס סרז' (מואיז הרש) פאלבסקי (נולד ב־1867 בקוברין, אז באימפריה הרוסית, כיום בבלארוס; מת ב־1938) ולרוֹז לבית דיאמנט-ברגר (נולדה ב־1869 בבוזאו, רומניה; מתה ב־1954). גסטון פאלבסקי התחנך בסורבון, במכון למדע המדינה פריז ובאוניברסיטת אוקספורד; הוא שלט היטב באנגלית והיה אנגלופיל מושבע. באמצעות קשרים משפחתיים, השיג תפקיד אצל המרשל אובר ליאוטי, המושל הכללי הצרפתי במרוקו. ב־1928 הפך למזכירו הפרטי הראשי של פול ריינו, פוליטיקאי מוביל שהיה אז שר האוצר, ואשר הפך לראש ממשלת צרפת במרץ 1940. דרך ריינו, ב־1934, פגש פאלבסקי לראשונה את שארל דה גול, והפך לתומך בדעותיו הפוליטיות והצבאיות.
עם פרוץ המלחמה ב־1939 גויס פאלבסקי בדרגת סגן לחיל האוויר הצרפתי, ושירת בקרב בעקבות הפלישה הגרמנית לצרפת במאי 1940. הוא שהה בצפון אפריקה הצרפתית בזמן שביתת הנשק של יוני 1940, שבה חדלה צרפת מלהתנגד לכיבוש הגרמני. משסירב לקבל את תבוסתה של צרפת, הגיע פאלבסקי ללונדון בסוף אוגוסט והצטרף לכוחות צרפת החופשית של דה גול. הלה מינה אותו למנהל התיק המדיני של תנועת צרפת החופשית, והוא מילא תפקיד מוביל במשא ומתן בין דה גול לבין ממשלת בריטניה, אשר בתחילה התייחסה לדה גול בספקנות. במרץ 1941 קיבל פאלבסקי דרגת לוטננט־קולונל ומפקד צבא צרפת החופשית במזרח אפריקה, והוביל אותו נגד הכוחות האיטלקיים במהלך הכיבוש מחדש של סומליה הצרפתית (כיום ג'יבוטי). בספטמבר 1942 הוחזר פאלבסקי ללונדון כדי לשמש ראש לשכתו של דה גול, תפקיד שבו נדד אחרי דה גול מלונדון לאלג'יר ב־1943 ובאוגוסט 1944 לפריז המשוחררת. הוא נודע בתור יד ימינו ואיש אמונו של דה גול, וכישוריו הדיפלומטיים והידע שלו על הבריטים הפכו אותו לבעל ערך רב עבור דה גול, שלא הבין את הבריטים ולא בטח בהם.
פאלבסקי נותר ראש הלשכה של דה גול עד להתפטרותו של הלה מתפקיד ראש הממשלה הזמנית בינואר 1946. ב־1947 הפך לתומך מוביל של ה"גוליזם" ולאחד ממייסדי המפלגה הגוליסטית הראשונה, Rassemblement du Peuple Français‏ (RPF). בשנת 1951 נבחר פאלבסקי לאספה הלאומית כנציג RPF של מחוז הסן (פריז). מ־1953 עד 1955 היה סגן נשיא האספה הלאומית. בעקבות כישלון ה־RPF בבחירות, פרש מהפוליטיקה. ב־1957, לבקשתו של דה גול, מונה פאלבסקי לשגריר באיטליה, תפקיד שמילא עד 1962. בשנת 1962 מונה פאלבסקי על ידי ראש הממשלה ז'ורז' פומפידו לשר הממונה על מחקר מדעי, אנרגיה אטומית ושאלות חלל, השר הצרפתי הראשון עם אחריות מפורשת לנושאים אלו. ב־1 במאי 1962 היה פלבסקי עד לניסוי הגרעיני הצרפתי הסודי "בריל" באלג'יריה. פיר הבדיקה לא הצליח להכיל את הפיצוץ, והוא נחשף לקרינה כתוצאה מדליפה של לבה רדיואקטיבית ואבק לאטמוספירה. הוא האמין שהלוקמיה שבה לקה מאוחר יותר בחייו נגרמה כתוצאה מתאונה זו. מ־1965 עד 1974 היה נשיא מועצת החוקה של צרפת. פאלבסקי מת מלוקמיה ב־1984, בגיל 83.
עיטורים ומורשת

החל ב־1974 זכה למספר משרות כבוד ועיטורים:
כצייר חובב בעל כישרון, היה חבר באקדמיה לאמנויות יפות.
הצלב הגדול של לגיון הכבוד.
התואר והצלב של חבר מסדר השחרור.
צלב המלחמה (פעמיים),
מדליה קולוניאלית, עם בר
צלב הלוחם המתנדב 1939–1945.
הצלב הגדול של מסדר ההצטיינות של הרפובליקה האיטלקית (לאחר כהונתו כשגריר לאיטליה)
בחייו האישיים, היה פאלבסקי רודף שמלות ידוע לשמצה ופזיז, וזה הוציא לו מוניטין של קלות דעת שפגעה בסיכוייו לקריירה פוליטית רצינית. רק מעמדו אצל דה גול, אשר לוֹ היה מסור ונאמן לחלוטין, איפשר לו לכהן בתפקיד בכיר. בלונדון במהלך המלחמה פגש את הסופרת ואשת החברה הגבוהה האנגלית ננסי מיטפורד, והתחיל איתה רומן ארוך, נלהב אך קטוע ומתחדש לסירוגין. הנסיבות הפרידו ביניהם לקראת סוף המלחמה, אך ב־1946 עקרה מיטפורד לצמיתות לפריז, ומערכת היחסים ביניהם, אף כי מעולם לא הייתה פומבית, נמשכה עד מותה ב־1973. על אף זאת, יצר מערכות יחסים רומנטיות עם נשים רבות אחרות. ב־1969, מבלי לסיים במפורש את הרומן שלו עם מיטפורד (ולימים ליווה אותה בעת מותה), התחתן פאלבסקי עם אלן־ויולט דה טלייראן־פריגור (1915–2003), הדוכסית מסאגאן, בתם של הדוכס השביעי מטלייראן ושל רעיית אנה גוּלד. פאלבסקי והדוכסית ניהלו רומן ארוך לפני הגירושים של הדוכסית מבעלה הראשון, ונולד להם בן מחוץ לנישואים.
בעולם דובר האנגלית מוכר פאלבסקי בעיקר הודות להופעתו בדמות פאבריס, הדוכס דה סוֹבֶטֶר, בשני הרומנים של ננסי מיטפורד, "המרדף אחר האהבה" (1945) ו־"אהבה באקלים קר" (1949). הראשון שבהם מכיל תיאור מדויק למדי של מערכת היחסים ביניהם, אם כי הוא מועבר מפריז שלאחר המלחמה לפריז שלפני המלחמה. למרות אהבתה של מיטפורד לפאלבסקי, תיארה אותו בצורה מאוד מפוכחת ברומנים הללו, ללא ניסיון להסוות את בגידותיו הרבות. הוא לא נעלב מכך, וכאשר מיטפורד הציעה להקדיש את "המרדף אחר האהבה" באופן דיסקרטי ל"הקולונל", הוא התעקש שתשתמש בשמו האמיתי.
הערות שוליים

↑  ("Maurice Serge Moïse Herch PALEWSKI : généalogie par Stanislas PALEWSKI (spalewski) - Geneanet".
↑  "Palevsky: A Genealogical Study - Peisach Abramovitch". אורכב מ-המקור ב-2014-03-27.
↑  Selina Hastings, Nancy Mitford  (London: Hamish Hamilton, 1985) chap. 7.
↑  "The results of French nuclear tests in Algeria". אורכב מ-המקור ב-2007-03-28.
| --- | --- |
בקרת זהויות :  NLI: 987007406618005171  PLWABN: 9810591873205606  BnF: cb11918465p (data)  GND: 118855751  ISNI: 0000 0001 1556 9492  LCCN: nr89014960  NTA: 069817065  SNAC: w68q3gmj  SUDOC: 027056317  VIAF: 61550428   WorldCat (עם VIAF): 61550428 
עיטורי פאלבסקי. אות חבר מסדר השחרור, צלב המלחמה עם כוכב, צלב הלוחם המתנדב, מדליה קולוניאלית עם הכיתוב "אתיופיה", וכוכבי שני הצלבים הגדולים
גריגורי בונגרד-לוין

| --- | --- |

 לידה:  26 באוגוסט 1933 מוסקבה, ברה"מ 
 פטירה:  30 בספטמבר 2008 (בגיל 75) ניי-סיר-סן, צרפת 
 ענף מדעי:  מזרחנות 
 מקום קבורה:  בית הקברות טרויקורובסקויה 
 מקום לימודים:  המכון ללימודי אסיה ואפריקה 
 מנחה לדוקטורט:  יורי רוריך 
 מוסדות:  Institute of Oriental Studies of the Russian Academy of Sciences  אוניברסיטת מוסקבה 
 פרסים והוקרה:  אביר בלגיון הכבוד  פרס ברית המועצות  אביר מסדר האמנויות והספרות  עיטור אות הכבוד 
 
גריגורי בונגרד-לוין  (ברוסית: Григорий Максимович Бонгард-Левин ‏; (26 באוגוסט 1933 - 30 בספטמבר 2008) היה היסטוריון,  סובייטי-רוסי ממוצא יהודי. הוא התמחה בהיסטוריה של הודו ומדינות אסיה נוספות.
קורות חיים

גריגורי בונגרד-לוין נולד בשנת 1933 במוסקבה למשפחה יהודית. אביו היה אתנוגרף, פרופסור באוניברסיטת מוסקבה.
לאחר סיום לימודי בית ספר בונגרד-לוין החל ללמוד היסטוריה באוניברסיטת מוסקבה וסיים את הלימודים בשנת 1956. הוא המשיך ללימודי תואר שלישי וקיבל את התואר בשנת 1961. בשנת 1970 הוא סיים עבודת פוסט-דוקטורט.
בונגרד-לוין היה מלמד היסטוריה באוניברסיטת מוסקבה ובשנת 1978 התמנה לפרופסור. הוא היה ראש קתדרה ומנהל מרכז לחקר הודו ובודיזם.
בשנת 1981 הוא התקבל כחבר בהתכתבות באקדמיה למדעים של ברית המועצות ובשנת 1991 מעמדו שודרג לחבר בפועל.
בונגרד-לוין היה חבר מערכת ועורך ראשי של מספר כתבי עת בתחום התמחותו. הוא כתב מספר ספרים בהם פירט תוצאות מחקריו. הוא קיבל פרס ברית המועצות בשנת 1988 ופרס הפדרציה הרוסית בשנת 2000. הוא התקבל למסדר האמנויות והספרות וללגיון הכבוד.
כהכרה להישגיו בתחום חקר הודו בונגרד-לוין נבחר לחבר במספר אגודות מדעיות בצרפת, איטליה ושוודיה. מממשלת הודו הוא קיבל עיטור.
בשנים אחרונות בונגרד-לוין החל לעסוק בחקר ספרות רוסית ויצירות של גולים רוסים במחצית הראשונה של המאה ה-20. ביחד גם קונסטנטין אזאדובסקי הוא ערך והוציא לאור אוסף יצירות של קונסטנטין בלמונט (2005).
בונגרד-לוין חלה בסרטן ונסע לטיפול בצרפת אך הטיפול לא הצליח והוא נפטר בשנת 2008 בניי-סיר-סן. הוא נטמן במוסקבה בבית העלמין טרויקורובסקויה.
גריגורי ברנבלט

| --- | --- |

 לידה:  10 ביולי 1927 מוסקבה, ברה"מ 
 פטירה:  22 ביוני 2018 (בגיל 90) מוסקבה, רוסיה 
 ענף מדעי:  פיזיקה, applied mechanics 
 מקום קבורה:  בית הקברות נובודוויצ'יה 
 מקום לימודים:  הפקולטה למכניקה ולמתמטיקה של אוניברסיטת מוסקבה  אוניברסיטת מוסקבה 
 מנחה לדוקטורט:  אנדריי קולמוגורוב, בוריס לויטן 
 מוסדות:  אוניברסיטת קליפורניה בברקלי 
 תלמידי דוקטורט:  Noor Muhammad, Arkadiy Petrovich Vinnichenko, Carlo Nitsch, Vladimir I. Kerchman, Robert V. Goldstein, Yelena Shvets, Vadim Bronislavovich Librovich 
 פרסים והוקרה:  מדליית טימושנקו (2005)  Panetti Ferrari Award (1995)  חבר זר של החברה המלכותית (11 במאי 2000)  G. I. Taylor Medal (1999)  עמית האקדמיה האמריקאית לאמנויות ולמדעים 
 
גריגורי ברנבלט  (ברוסית: Григорий Исаакович Баренблатт ‏; 10 ביולי 1927 - 22 ביוני 2018) מתמטיקאי סובייטי-רוסי-אמריקאי ממוצא יהודי.
קורות חיים

גריגורי ברנבלט נולד בשנת 1927 במוסקבה) למשפחה יהודית. הוריו היו רופיאם. בשנת 1938 אמו נדבקה בדלקת מוח מקרציות בזמן חקר חיסון נגד מחלה זו ונפטרה. גריגורי ברנבלט התחנך במשפחת סבו וניאמין קגן. יעקב סיני היה קרוב משפחתו.
לאחר סיום בית ספר ברנבלט התחיל ללמוד מתמטיקה באוניברסיטת מוסקבה וסיים אותה בשנת 1950. ברנבלט החל לעבוד במכון לנפט של אקדמיה למדעים של ברית המועצות. בהמשך הוא עבד במכוני מחקר שונים של האקדמיה. תוך כדי עבודה הוא סיים תואר שלישי ופוסט-דוקטורט בשנת 1957. בשנת 1962 הוא התמנה לפרופסור.
בשנת 1992 ברנבלט עזב את רוסיה. הוא כיהן כפרופסור באוניברסיטת קיימברידג' (עד 1994) ובאוניברסיטת קליפורניה בברקלי בשנים 1997-2012.
בשנת 2012 ברנבלט חזר לרוסיה והמשיך בפעילות מדעית במסגרת אקדמיה למדעים.
ברנבלט נפטר בשנת 2018 ונטמן בבית העלמין נובודוויצ'י.
ברנבלט היה מומחה במכניקה של נוזלים וזרימה טורבולנטית.
על פעילות בתחום התמחותו ברנבלט קיבל מספר פרסים רוסים ובין-לאומיים. בשנת 1997 הוא התקבל לאקדמיה הלאומית למדעים של ארצות הברית ובשנת 2000 לשורות החברה המלכותית.
דונר חרונינגן

דונר חרונינגן היא קבוצת כדורסל הולנדית מהעיר חרונינגן, המשחקת בליגה הבלגית הולנדית.
המועדון הוא מבין המוצלחים בהולנד וזכה ב7 אליפויות ו7 גביעים והישג השיא שלה באירופה הוא הגעה לחצי גמר היורופקאפ ב-2018.
היסטוריה

הקבוצה הוקמה ב-1951. לאחר שנים רבות של חוסר הצלחה בזירה המקומית, זכתה הקבוצה בשנת 1982 באליפות ראשונה, לאחר מכן חוותה מספר שנים נוספות של חוסר הצלחה ואף ירידת ליגה, הקבוצה שחזרה את הישג השיא שלה וזכתה באליפות שנייה בשנת 2004, ובגביע ראשון בשנת 2005, מאז אותה שנה הפכה הקבוצה למועמדת קבועה לתואר וזכתה ב-5 אליפויות וב-6 גביעים.
ההופעה הראשונה של הקבוצה במפעלים אירופאים הייתה בשנת 2005 כאשר השתתפה בגביע יול"ב אך התקשתה להגיע לשלבים המאוחרים במפעלים השונים כדוגמת היורוצ'לנג', ליגת האלופות בכדורסל, והיורופקאפ. בשנת 2018 הגיעה הקבוצה להישג השיא שלה, כאשר העפילה לחצי גמר היורפקאפ שבו הפסידה לרייר ונציה האיטלקית.
תארים והישגים

ליגת העל ההולנדית:
אליפות (7): 1982, 2004, 2010, 2014, 2016, 2017, 2018
סגנות: 1988, 2006, 2011, 2015, 2019, 2023
הגביע ההולנדי:
זכייה (7): 2005, 2011, 2014, 2015, 2017, 2018, 2022
סגנות: 1997, 2000, 2007
הליגה הבלגית הולנדית:
סגנות: 2022
גסטון ראמירס

גסטון אסקיאל ראמירס פריירה (בספרדית: Gastón Ezequiel Ramírez Pereyra; נולד ב-2 בדצמבר 1990) הוא כדורגלן אורוגוואי המשחק בעמדת הקשר בוירטוס אנטלה מהסרייה ג'. שיחק בנבחרת אורוגוואי וערך במדיה 43 הופעות בינלאומיות.